גרש בודקר

גרש (הרש) איצקוביץ' בודקר (באנגלית: Gersh Itskovich Budker; ברוסית: Герш Ицкович Будкер; 1 במאי 1918 -  4 ביולי 1977) היה פיזיקאי יהודי רוסי - סובייטי (מצאצאיו של שמשון מאוסטרופולי), שעסק בפיזיקה גרעינית.

קורות חיים
בודקר התקבל כ"חבר בהתכתבות" לסניף הסיבירי של האקדמיה הרוסית למדעים, האקדמיה הלאומית של רוסיה (אז ברית המועצות), ב-28 במרץ 1958, וב-26 ביוני 1964 קיבל תואר "אקדמאי" בלימודי פיזיקה גרעינית, לאחר שלמד בסניף האקדמיה שבסיביר.

ב-1959 הקים את המכון לפיזיקה גרעינית באקדמגורודוק (Akademgorodok) שברוסיה, והיה למנהלו הראשון של המכון. לאחר מותו, נקרא המכון על שמו, ושמו שונה ל"מכון בודקר לפיזיקה גרעינית".

בשנת 1967 זכה בפרס לנין

הוא נפטר בגיל 59 באקדמגורודוק מהתקף לב.

חייו ועבודתו המדעית הונצחו באוסף כתבים מאת עמיתיו למחקר, בהם פיוטר קאפיצה, לב לנדאו ואנדריי סחרוב, ולאלו מתווספים שני חיבורים מאת בודקר עצמו. אוסף הכתבים אודות חייו "G. I. Budker: Reflections & Remembrances" (ג"א בודקר: מחשבות וזיכרונות) פורסם ב-1988.

קישורים חיצוניים

 
 

מדענים יהודים סובייטים
פיזיקאים יהודים רוסים
יהודים זוכי פרס לנין
מקבלי עיטור לנין
מקבלי עיטור הדגל האדום של העמל
סגל המכון לפיזיקה וטכנולוגיה של מוסקבה
סובייטים שנולדו ב-1918
סובייטים שנפטרו ב-1977